cyanic-selkie/wikianc huggingface dataset:
Blue Stream
Istorija
2001 m. pradėti dujotiekio tiesimo darbai Rusijos teritorijoje. 2003 m. vasarį dujotiekiu perduotos pirmosios dujos iš Rusijos į Turkiją. 2005 m. lapkričio 17 d. pabaigus visus testavimo darbus projektas oficialiai užbaigtas.
AIDA
AIDA yra akronimas, kuris reiškia sąmoningumą, susidomėjimą, troškimą ir veiksmą. AIDA modelis yra plačiai naudojamas rinkodaroje ir reklamoje apibūdinti veiksmus ar etapus, kurie atsiranda, kai vartotojas pirmą kartą sužino apie produktą ar prekės ženklą. Taip pat tuomet, kai vartotojas išbando produktą arba nusprendžia jį įsigyti. AIDA modelis padeda suprasti, kaip reklama ar rinkodaros komunikacijų pranešimai lemia vartotojų prekės ženklo pasirinkimą. Iš esmės, AIDA modelis siūlo, kad reklamos pranešimai turėtų atlikti tam tikras užduotis, siekiant perteikti vartotojui keletą nuoseklių žingsnių apie prekės ženklo žinomumą. (Pirkimą ir naudojimą). AIDA modelis yra vienas iš didžiausią darbo stažą turintis modelis reklamoje, atsižvelgiant į tai, kad buvo sukurtas XIX amžiuje. Nuo savo pirmojo pasirodymo prekyboje ir reklamos srityje, šis modelis buvo modifikuotas ir išplėtotas, siekiant įvertinti naujas reklamos žiniasklaidos ir ryšių platformas. Dauguma modifikuotų alternatyvių modelių yra naudojami ir dabar.
AIDA modelis
AIDA modelis yra tik vienas iš daugelio modelių, žinomų kaip hierarchijos poveikio modelis ar hierarchinių modelių, kurie leidžia suprasi, jog vartotojai susiduria su keliais žingsniais ar etapais, kuomet jie sprendžia pirkti ar ne.
Ryšys tarp visų hierarchinių modelių yra tas, kad reklama veikia kaip stimulas, o pirkimo sprendimas yra atsakas. Kitaip tariant, AIDA modelis yra taikomas kaip stimulo-atsako modelis. Hierarchiniai modeliai dominuoja reklamos teorijoje, ir iš šių modelių, AIDA modelis yra vienas iš plačiausiai taikomų.
Prieš įvykstant bet kokiam veiksmui šios hierarchijos paveikiami žmonės pereina per kelis etapus: pažintinį apdorojimo etapą bei emocinį. Taigi poveikis visų hierarchinių modelių yra pažinimas, įtaka ir elgesys. Kai kur tai apibūdinama paprasčiau: supratimas-jausmas-veiksmas.
Gotinis
Gotinis – ežeras Lietuvoje, Molėtų rajone, 10 km į rytus nuo Suginčių, Dotenių miške. Ežero ilgis iš šiaurės vakarų į pietryčius – 0,15 km, plotis – iki 0,11 km. Altitudė 150 m. Krantai žemi, ištisai apaugę medžiais, vakaruose pelkėti. Į vakarus plyti pievos. Ežeras nenutekantis, priklauso Lapavartės intako Raudonupio baseinui (Galuonio ežero baseinas).
Netoliese įsikūrę Dotenių ir Zavytiškio kaimai.
AIDA
AIDA modelis
Pagrindinis AIDA modelis yra vienas iš ilgiausiai tarnaujančių hierarchinių modelių, naudojamų daugiau nei šimtmetį. AIDA modelio, ir kitų hierarchinių modelių pagrindinis trūkumas yra pirkimo poveikis toks, kaip pirkėjų pasitenkinimas, vartojimas, atsakas apie prekę, t.y produkto įvertinimas interneto erdvėje. Siekiant pašalinti šiuos trūkumus vis daugiau šiuolaikinių hierarchinių modelių nori keisti arba išplėsti pagrindinį AIDA modelį, siekiant įtraukti pirkimo etapus. Tačiau visi turi remtis pagrindine seka, kuri apima pažinimą, įtaką ir elgesį.
Naudojant šią hierarchinę sistemą, pavyzdžiui, AIDA, yra suteikiamas išsamus supratimas apie rinkodarą, t.y kaip tikslinės auditorijos keičiasi laikui bėgant. Suteikiamos įžvalgos, kokie reklamos pranešimo tipai yra efektyviausi. Judant žingsnio po žingsnio, perspektyvos mažėja. Šis reiškinys kartais apibūdinamas kaip "pirkimo piltuvas. " Santykinai didelis skaičius potencialių pirkėjų sužino apie produktą ar prekės ženklą, tuomet mažesnis poaibis yra susidomėjęs. Palyginus tik nedidelė dalis iš tikrųjų svarsto apie pirkimą. Šis poveikis taip pat žinomas kaip „klientų piltuvas“, „prekybos piltuvas“ arba „pardavimo piltuvas“.
Šis modelis taip pat plačiai naudojamas pardavime ir reklamoje. Pagal originalų modelį: „Veiksmai, kurių turi imtis pardavėjas kiekviename etape yra tokie:
AIDA termino kilmė
„Reklamos esmė yra pritraukti skaitytoją taip, kad pamatęs reklamą jis imtų ją skaityti; tada susidomėtų, taip, kad tęstų skaityti; tada įtikinti jį, kad perskaitęs jis imtų tikėti reklama. Jei reklama turi šias savybes, vadinasi, ji yra sėkminga“.
Sheikh Mujibur Rahman
Šeichas Mudžiburas Rahmanas (, ; g. 1920 m. kovo 17 d – 1975 m. rugpjūčio 15 d.) – Bangladešo politikas, valstybės veikėjas, pirmasis šalies prezidentas, laikomas ir Bangladešo įkūrėju. Taip pat ėjo ministro pirmininko pareigas nuo 1971 m. balandžio iki nužudymo 1975 m. rugpjūtį. Mudžibui priskiriama lyderystė Bangladešo kovų už nepriklausomybę nuo Pakistano metu. Bangladeše dar vadinamas Bangabandhu, pagarbą nusakančiu titulu, reiškiančiu „Bengalijos draugas“ bei malonybiniu Džatir Džanak arba Džatir Pita, reiškiančiu „tautos tėvas“. Jis buvo Avami lygos, įkurtos 1949 m. kaip Rytų Pakistano politinė partija Pakistane, vienas įkūrėjų ir galiausiai vadovas. Mudžibas laikomas pagrindine figūra tuomečiam Rytų Pakistanui siekiant įgyti politinę autonomiją, o vėliau – pagrindine Bangladešo išsivadavimo judėjimo, 1971 m. peraugusio į Bangladešo išsivadavimo karą, figūra. Jo dukra Šeich Hasina yra dabartinė Avami lygos lyderė ir šiuo metu eina Bangladešo ministrės pirmininkės pareigas.
2004 m. BBC vykdytoje Mudžiburas buvo išrinktas didžiausiu visų laikų bengalu.
Politinė veikla
Karjeros pradžioje būdamas demokratijos ir socializmo šalininkas, Mudžiburas iškilo Avami lygos ir Rytų Pakistano politikos arenoje kaip charizmatiškas ir stiprus oratorius. Jis išgarsėjo dėl savo pasipriešinimo etninei ir institucinei bengalų diskriminacijai Pakistanui priklausančioje valstijoje, kur bengalai sudarė daugumą. Rahmanas išdėstė šešių punktų autonomijos planą ir už išdavystę buvo įkalintas feldmaršalo Adžubo Khano režimo. Mudžibas vadovavo Avami lygai, laimėjusiai pirmuosius demokratinius Pakistano rinkimus 1970 m. Nepaisant to, kad lyga gavo daugumą, valdančioji karinė chunta vyriausybės formuoti lygos nepakvietė. Rytų Pakistane kilus pilietinio nepaklusnumo judėjimui, 1971 m. kovo 7 d. pasakė vieną svarbiausių savo kalbų, kurios metu netiesiogiai paskelbė Bangladešo nepriklausomybę. 1971 m. kovo 26 d. Pakistano armija masiniams protestams malšinti suorganizavo operaciją. Jos metu metu išrinktasis ministras pirmininkas Mudžibas buvo suimtas ir nuskraidintas į izoliatorių Vakarų Pakistane, o bengalų civiliai, studentai, intelektualai, politikai ir kariuomenės perbėgėliai buvo išžudyti (šis epizodas vadinamas 1971 m. Bangladešo genocidu. Lyderiui Mudžiburui esant suimtam, daugelis bengalų prisijungė prie Mukti Bahini išsilaisvinimo judėjimo ir padedami Indijos ginkluotųjų pajėgų nugalėjo Pakistano ginkluotąsias pajėgas Bangladešo išsivadavimo karo metu. Po Bangladešo nepriklausomybės, spaudžiant tarptautinei bendruomenei, Mudžiburas buvo paleistas iš Pakistano areštinės ir 1972 m. sausį grįžo į Daką, prieš tai trumpam nuvykęs į Didžiąją Britaniją ir Indiją.
Mudžiburas tapo Bangladešo ministru pirmininku pagal naująją šalies parlamentinę sistemą. Jis pavedė laikinajam parlamentui parašyti konstituciją, skelbiančią keturis pagrindinius principus: „nacionalizmo, sekuliarizmo, demokratijos ir socializmo“. Šie principai atspindėjo jo politines pažiūras, kurioms apibūdinti egzistuoja terminas mudžibizmas. Avami lyga laimėjo didžiulį mandatą per pirmuosius visuotinius šalies rinkimus 1973 m. Tačiau Mudžiburas susidūrė su didžiuliu nedarbo mastu, skurdu ir korupcija šalyje. Padėtį dar labiau apsunkino 1974 m. šalyje siautęs badas. Be to, vyriausybė buvo kritikuojama už tai, kad konstituciškai nepripažino čiabuvių mažumų ir už žmogaus teisių pažeidimus, vykdomus šalies saugumo pajėgų, ypač sukarintosios Džativa Rakhi Bahini. Didėjant politinei įtampai šalyje 1975 m. sausį Mudžibulas inicijavo vienpartinį valdymą. Po šešių mėnesių jį ir didžiąją dalį jo šeimos perversmo metu nužudė armijos karininkai.
Vaikščiojimo lynu sportas
thumb|Vaikščiojimas virš [[uola|uolų skardžių Josemičio nacionaliniame parke.]]
Vaikščiojimo lynu sportas  – ekstremalaus sporto šaka, kuomet lynas tempiamas virš vandens telkinių (upių, ežerų), tarp medžių. Žymiai pavojingesne pramoga laikoma vaikščiojimas virš uolų skardžių ar tarp dangoraižių keliolikos metrų aukštyje, kai reikia dar įveikti ir aukščio baimę.
Rašimai
Rašimai – kaimas Anykščių rajono savivaldybėje, 5 km nuo Debeikių.
Ivnikai
Ivnikai – eigulio būdelė Lenkijos šiaurės rytuose, Šudzialovo valsčiuje, Sokulkos apskrityje, Palenkės vaivadijoje.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1975-1998 m. priklausė Balstogės vaivadijai.
Horčakai
Horčakai – kaimas Lenkijos šiaurės rytuose, Šudzialovo valsčiuje, Sokulkos apskrityje, Palenkės vaivadijoje. Kaimas yra apie 10 km į šiaurę nuo Šudzialovo, apie 12 km į rytus nuo Sokulkos ir 45 km į šiaurės rytus nuo vaivadijos centro Balstogės.
Raščiūnai (Šalčininkai)
Raščiūnai – kaimas Šalčininkų rajono savivaldybėje, 3 km į šiaurę nuo Butrimonių, 2 km į pietvakarius nuo Gerviškių, netoli Šalčykščios upės. Kaimą siekia Rūdninkų girios pakraščiai.
Horčakai
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1975-1998 m. priklausė Balstogės vaivadijai.
Raščiūnai (Šalčininkai)
Istorija
XIX a. pab. Raščiūnų kaimas pateko į Lydos apskrities Aleksandravo valsčių, Rakliškių apylinkę, buvo Kaniūkų dvaro valda.
Rusijos futbolo varžybos 1995–1996 m.
Rusijos futbolo varžybos 1995–1996 m.
Jeziorekas
Jeziorekas – kaimas Lenkijos šiaurės rytuose, Šudzialovo valsčiuje, Sokulkos apskrityje, Palenkės vaivadijoje.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1975-1998 m. priklausė Balstogės vaivadijai.
Pete Sampras
Pitas Samprasas (, g. 1971 m. rugpjūčio 12 d.) – Jungtinių Amerikos Valstijų tenisininkas, olimpietis, buvusi pirma pasaulio raketė. Sportininkas yra laimėjęs 14 Didžiojo kirčio turnyrų.
Rašimėliai
Rašimėliai – kaimas Anykščių rajono savivaldybėje, 6 km nuo Debeikių.
Klinas (Lenkija)
Klinas – kolonija Lenkijos šiaurės rytuose, Šudzialovo valsčiuje, Sokulkos apskrityje, Palenkės vaivadijoje.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1975-1998 m. priklausė Balstogės vaivadijai.
Guayaquil City FC
Guayaquil City Fútbol Club, o trumpiau vadinamas Guayaquil City FC – profesionalus Ekvadoro futbolo klubas, rungtyniaujantis aukščiausioje lygoje. Įsikūręs Gvajakilyje. Namų rungtynes žaidžia stadione, talpinančiame daugiau nei tūkst. žiūrovų.
Istorija
Klubas įkurtas 2007 m. lapkričio 7 d., rungtyniavo A serijoje.
Espoir FC de Tsévié
„Espoir“ futbolo klubas arba Espoir FC de Tsévié – profesionalus futbolo klubas, įsikūręs Lomės mieste. Dar žinomas kaip Espoir FC de ZIO.
Istorija
Klubas įkurtas Lomės mieste, Togo sostinėje. Kitados rungtyniavo Pirmame divizione.
2022–2023 m. ekipos rungtyniavo vientisoje lygoje. Tarp šešiolikos dalyvių ekipa liko devintoje vietoje.
Sezonai
Šaltiniai:
Patricijus Sperauskas
Patricijus Sperauskas (1799 m. balandžio 16 d. Kuodžiuose – 1873 m. vasario 23 d. Plokščiuose) – Lietuvos kunigas, vienuolis.
Biografija
Gimė Kuodžių kaime, Sintautų parapijoje. Krikšto vardas Jurgis Vincentas, o vienuolinis – Patricijus. Į senosios observancijos karmelitų vienuolyną įstojo Vilniuje. Vienuolinius įžadus davė 1821 m. Kunigu įšventintas 1824 m. kovo 22 d. 1831, 1833 m. Višakio Rūdos filijos kapelionas.
Lesoto demografija
Šiame straipsnyje pateikiami statistiniai duomenys apie Lesoto demografiją. thumb|300px|right|1961-2003 m. Lesoto gyventojų skaičiaus kitimas. Gyventojų skaičius pateikiamas tūkstančiais. Gyventojų skaičius: 2 130 819 (2009 m. apskaičiavimai)
Struktūra pagal amžių: Amžiaus mediana:
Prieaugis: 0.116 % (2009 m. apsk.)
Gimstamumas: 24,14 gimusiųjų/1000 gyv. (2009 m. apsk.)
Mirtingumas: 22,33 mirusiųjų/1000 gyv. (2008 m. apsk.)
Migracija (imigravusių į šalį ir emigravusių iš šalies žmonių skirtumas): -0.78 migrantų/1000 gyv. (2009 m. apsk.)
Kūdikių mirtingumas: 77,4 mirusiųjų/1000 gyv. (2009 apsk.)
Vidutinė gyvenimo trukmė:
Vyresnių nei 15 metų žmonių raštingumas:
1905 m. Vokietijos gyventojų surašymas
1905 m. Vokietijos gyventojų surašymas vyko 1905 m. gruodžio 1 d. Vokietijos imperijoje. Surašymo metu priskaičiuota 60,6 mln. gyventojų (tarp jų 2,0 mln. Rytprūsiuose).
Lietuva
Surašymas apėmė dalį dabartinės Lietuvos teritorijos – Rytprūsiuose buvusią Mažąją Lietuvą. Visoje Rytų Prūsijos provincijoje buvo 2030,2 tūkst. gyventojų. Dabartinės Lietuvos teritorijoje buvo Klaipėdos apskritis, didžioji dalis Šilutės apskrities, didesnė dalis Tilžės apskrities ir mažoji dalis Lankos bei Ragainės apskričių.
Rezultatai
Surašymo rezultatai regionuose ir provincijose:
Klino Gajuvka
Klino Gajuvka – eigulio namelis Lenkijos šiaurės rytuose, Šudzialovo valsčiuje, Sokulkos apskrityje, Palenkės vaivadijoje.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1975-1998 m. priklausė Balstogės vaivadijai.
TurkStream
TurkStream – tarpvalstybinis magistralinis dujotiekis iš Rusijos į Turkiją. Dujotiekis taip pat sujungtas su tarptautinėmis jungtimis su Serbija, Graikija, Šiaurės Makedonija, Bulgarija, Vengrija, Slovakija. Šiuo projektu Rusijos nacionalinis gamtinių dujų tiekėjas Gazprom įgavo pajėgumus tiekti gamtinės dujas į Balkanų pusiasalį apeinant tranzitą per Ukrainą.
Istorija
2005 m. atidarytas Blue Stream, pirmasis dujotiekis tarp Rusijos ir Turkijos. 2014 m. gruodžio 1 d. Rusijos prezidentas Vladimiras Putinas paskelbė apie planus tiesti antrąjį tarpvalstybinį dujotiekį. Tuo pačiu metu pasirašytas memorandumas tarp Rusijos nacionalinio gamtinių dujų tiekėjo Gazprom ir Turkijos gamtinių dujų operatoriaus BOTAŞ.
2015 m. pasirašyta sutartis tarp Rusijos ir Graikijos dujotiekių operatorių dėl dujotiekio tiesimo Graikijos teritorijoje. 2017 m. pradėti dujotiekio tiesimo darbai. 2018 m. lapkritį pabaigti dujotiekio povandeniniai darbai, o 2019 m. dujotiekio grandis užpildyta dujomis. 2020 m. sausio 8 d. jungtį oficialiai pradėta eksploatuoti.
Tuvalu olimpinėse žaidynėse
Tuvalu olimpinėse žaidynėse dalyvauja nuo 2008 m. Valstybė niekada nedalyvavo žiemos olimpinėse žaidynėse.
2004 m. įkurta Tuvalu nacionalinė sporto asociacija ir olimpinis komitetas, kurio paskirtis kuruoti šalies pasirodymą olimpinėse žaidynėse ir Sandraugos žaidynėse. 2007 m. Tuvalu tautinį olimpinį komitetą pripažino tarotautinis olimpinis komitetas ir šalis gavo teisę startuoti 2008 m. vasaros olimpinėse žaidynėse.
Tuvalu dažniausiai dalyvauja lengvosios atletikos ir sunkiosios atletikos varžybose. Aukščiausias Tuvalu sportininkų pasiektas rezultatas – 12 vieta Tuau Lapua Lapua (sunkioji atletika, 2012 m.).
Nepriklausomybės ąžuolas (Šilalė)
miniatiūra|Sulapojęs ąžuolas. Šakos iškilę virš važiuojamosios dalies
Nepriklausomybės ąžuolas – paminklinis ąžuolas, augantis Šilalėje, centre, J. Basanavičiaus ir Nepriklausomybės g. sankryžoje. Jo papėdėje akmeniniuose stulpeliuose iškalta data „1918-02-16“, bylojanti, kad šis medis pasodintas Lietuvos valstybės atkūrimo 1918 m. proga. Šilališkių vadinamas Nepriklausomybės ąžuolu. Visai šalia, prie paminklo „Laisvės šauklys“ auga Sausio 13-osios ąžuolai ir liepa.
Istorija
Palyginti neilgą istoriją skaičiuojančio ąžuolo amžius, pasodinimo aplinkybės skirtinguose šaltiniuose nurodomi nevienodai, be konkretesnės datos. Jis pasodintas šilališkių rankomis, minint atkurtos Lietuvos 20-metį. Kraštotyrininko Kazimiero Šetkaus teigimu, medelį pasodino Šilalės šaulių būrys 1937-ųjų rudenį. Taip buvo iš anksto pasiruošiama Nepriklausomybės 20-mečio minėjimui.
Kitų šaltinių teigimu, medis pasodintas minint Atkurtos Lietuvos 10-metį – 1927 ar 1928 m. Po jo šaknimis užkastas butelis su testamentu, kuriame surašyta, kokiu tikslu ir kokia proga šis medis pasodintas. Iškilmes organizavo Šilalės šviesuolis vaistininkas Simonas Gaudėšius, pirmasis savivaldybės tarybos pirmininkas Stasys Biržiškis, klebonas Pranas Kūdis, kiti miestelio inteligentai.
Informacinėje lentoje prie aikštėje stovinčio „Laisvės šauklio“ paminklo nurodyta, kad Nepriklausomybės ąžuolas pasodintas Nepriklausomybės 10-mečio proga 1928 m., įdėta sodinimo ceremonijos nuotrauka.
Būklė
Medis auga judrios trikampės miesto sankryžos salelėje, apvažiuojamas automobilių iš visų trijų pusių. Palyginti neaukšto medžio šakas neretai aplaužo pro šalį važiuojantys sunkvežimiai, žiemą ąžuolas kenčia nuo druskų. Pastaruoju metu susirūpinta prastėjančia paminklinio medžio būkle. 2018 m. buvo tariamasi dėl ąžuolo gelbėjimo darbų su arboristikos specialistais. Imtasi priemonių ąžuolo augimo sąlygų pagerinimui: atlikti dirvožemio tyrimai, paviršinis žemės sluoksnis pakeistas mulčiu, išimta kadaise šakose palikta plieninė viela, polajyje įrengti vertikalūs maitinimo ir kvėpavimo šulinėliai, sutvarkyta laja, pašalinti gretimi krūmai, nutraukiantys maistingąsias medžiagas, žiemos metui įrengta apsauga nuo druskos, kuria barstomi keliai.
Duomenys
Šilalės rajono savivaldybės tarybos 2006 m. paskelbtas gamtos paveldo objektu. Pagrindinės charakteristikos (duomenų šaltiniai: 2017-08-09):
Prancūzijos moterų ledo ritulio rinktinė
Prancūzijos moterų ledo ritulio rinktinė – nacionalinė moterų komanda atstovaujanti Prancūzijai tarptautinėse varžybose.
Kuko Salos olimpinėse žaidynėse
Kuko salos olimpinėse žaidynėse dalyvauja nuo 1988 m. Teritorija niekad nedalyvavo žiemos olimpinėse žaidynėse. Tai vienintelė iš trijų Naujosios Zelandijos autonominių teritorijų, kuri nusprendė olimpinėse žaidynėse dalyvauti kaip atskira šalis.
Kuko salos dažniausiai dalyvauja lengvosios atletikos ir sunkiosios atletikos varžybose. Pastaraisiais metais teritorijos sportininkai dalyvauja ir lauko vandens sporto šakose – buriavimas, baidarių ir kanojų irklavimas. Kuko salos nėra pelniusios nei vieno olimpinio medalio. Aukščiausios sportininkų pasiektos vietos: 9 vieta – Richard Pittman (boksas, 1988 m.), 12 vieta – Sam Pera (sunkioji atletika, 2008 m.).
Kniševičė
Kniševičė – kaimas Lenkijos šiaurės rytuose, Šudzialovo valsčiuje, Sokulkos apskrityje, Palenkės vaivadijoje. Kaimas yra apie 4 km į šiaurę nuo Šudzialovo, apie 14 km į pietryčius nuo Sokulkos ir 42 km į šiaurės rytus nuo vaivadijos centro Balstogės.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1975-1998 m. priklausė Balstogės vaivadijai.
Byla (reikšmės)
Žodis byla reiškia:
Pavardės:
Pavardę turi šie garsesni asmenys:
Asakos bazė
Japonijos Rytų armijos būstinė.
Istorija
Nuo 1930 m. iki 1940 m. karinės bazės vietoje veikė golfo aikštynas. Nuo 1941 m. iki 1945 m. čia veikė Imperinės Japonijos jaunimo karo akademija. 1945 m. karinei bazei vadovavo JAV karinės pajėgos. 1960 m. bazės veiklą perėmė Japonijos valdžia.
Olimpinės žaidynės
1964 m. vasaros olimpinių žaidynių metu Asakos karinėje bazėje vyko sportinio šaudymo ir šiuolaikinės penkiakovės varžybos.
2020 m. vasaros olimpinių žaidynių metu čia vyks sportinio šaudymo varžybos.
Ratališkės
Ratališkės – kaimas Vilniaus rajono savivaldybėje, 12 km į šiaurės rytus nuo Paberžės. Kaimas išsibarstęs tarp miškų ir pelkių, šalia kelio.
thumb|left|250px|Senoji kaimo architektūra
Kniševičės Malė
Kniševičės Malė – nausėdija Lenkijos šiaurės rytuose, Šudzialovo valsčiuje, Sokulkos apskrityje, Palenkės vaivadijoje.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1975-1998 m. priklausė Balstogės vaivadijai.
Šuniena
Istorija
Istoriniai dokumentai mini šunienos vartojimą maisto ar medicininiais tikslais Italijoje, Ispanijoje, Vokietijoje, Šveicarijoje. Šunų mėsa taip pat vartota badmečiu Rusijoje ir Ukrainoje po Pirmojo pasaulinio karo bei Lenkijoje Antrojo pasaulinio karo metu. Apie šunienos valgymą užsimena ir Džeimsas Kukas savo atsiminimuose apie maisto trūkumą išsilaipinus Tahityje.
Gavyba
Maistui auginami šunys gali būti veisiami specialiose fermose, tam parenkamos tam tikros veislės. Tai praktikuojama Filipinuose, Kinijoje, Korėjoje. Pavyzdžiui, 2020 m. duomenimis, Pietų Korėjoje buvo apie 4000 oficialiai registruotų šunų auginimu besiverčiančių ūkių, kurie per metus užaugina 1,5 mln. maistui skirtų šunų. Kitose šalyse, kaip kad Nigerijoje, šunys gali būti parduodami maistui, kai jais, kaip naminiais gyvūnais, norima atsikratyti, arba į skerdyklas vežami sugaudyti benamiai šunys.
Vertinimas
Dėl nevienodo šunų ir žmonių santykio vertinimo, skirtingose kultūrose šunienos vartojimas yra prieštaringas klausimas. Šalyse, kuriose šunys turi kompanjono („geriausio žmogaus draugo“) statusą, šunų pjovimas maistui sulaukia kritikos, gali būti draudžiamas įstatymais. Pavyzdžiui, Korėja kritikos dėl šunienos sulaukė devintajame XX a. dešimtmetyje besiruošdama 1988 m. Seulo olimpinėms žaidynėms. Kinijos Guangsi provincijos Julino mieste vykstanti kasmetinė ličių ir šunienos šventė taip pat sulaukia daug tarptautinės kritikos.
Neretai šiuo klausimu būna pasidalinusi ir pačių šalių, kuriose vartojama šuniena, visuomenė. Pavyzdžiui, Japonijoje ir Pietų Korėjoje 2002 m. vykusio pasaulio futbolo čempionato metu pačios Korėjos viduje vyko protestai, kuriais siekta uždrausti šunienos vartojimą, o 2020 m. vykdyta Pietų Korėjos gyventojų apklausa parodė, kad uždraudimui būtų pritarę 58,6 % respondentų ir kad beveik pusė manė, kad šunienos valgymas nėra šiuolaikinės Korėjos kultūros dalis. Prieš Juline vykstančią šunienos šventę pasisako ir Kinijos gyventojai.
Rataniškės
Rataniškės – kaimas Zarasų rajono savivaldybėje, 8 km nuo Smalvų. Įsikūręs tarp Saločių ežero ir Kiaulinio ežerėlio.
Ratautiškis
Ratautiškis – kaimas Kupiškio rajono savivaldybėje, 4 km nuo Alizavos.
Young Thug
Džefris Lamaras Viljamsas Antrasis (Jeffery Lamar Williams II, g. 1991 m. rugpjūčio 16 d.), geriau žinomas savo sceniniu slapyvardžiu Young Thug – amerikiečių reperis, dainininkas ir dainų autorius. Laikomas vienu įtakingiausių žanro muzikantų savo kartoje, savo kūryba įtakojant hiphopo ir trap muzikos kryptis. Debiutinį dainų rinkinį („mixtape“) „I Came from Nothing“ išleido 2011 m. birželį. 2013 m. pasirašė kontraktą su įrašų komapnija „1017 Records“ ir išleido debiutinį komercinį dainų rinkinį „1017 Thug“, susilaukųsį kritikų pripažinimo.
2014 m. pasirašė kontraktą su „300 Entertainment“ įrašų kompanija ir kartu su grupe „Rich Gang“ išleido dainų rinkinį „Rich Gang: Tha Tour Pt. 1“. Sekančius keletą metų atlikėjas leido įvairius dainų rinkinius, o 2019 m. rugpjūtį išleido debiutinį studijinį albumą „So Much Fun“. 2023 m. duomenimis, Young Thug yra išleidęs tris studijinius albumus, iš kurių naujausiasis, „Business Is Business“, išleistas 2023 m. birželį.
Diskografija
Studijiniai albumai
Dainų rinkiniai
Narsarsuakas
Narsarsuakas ( „didysis planas“) – gyvenvietė Kujaleko savivaldybėje pietų Grenlandijoje. 2010 m. buvo 158 gyventojai. Narsarsuake ir jo apylinkėse klesti turizmas. Turistus vilioja gyvūnijos įvairovė, brangakmeniai, ekskursijos į ledynus ir aerodromas-muziejus.
Istorija
kairėje|miniatiūra|200x200px|Narsarsuako slėnis (Gėlių slėnis) Narsarsuakas įsikūręs buvusioje vikingų Rytinės gyvenvietės teritorijoje; Eriko Raudonojo 875 m. įkurta Bratahlido (sen. isl. Brattahlið) ferma buvo kitoje Tunuliarfiko fjordo pusėje. Dabar ten – Kasiarsuko gyvenvietė.
Transportas
Narsarsuako oro uostas yra pagrindinis pietvakarių Grenlandijoje. Yra tarptautiniai sezoniniai skrydžiai iš Islandijos, kuriuos vykdo „Air Iceland“, ir Danijos, kuriuos „Air Greenland“ oro linijoms vykdo „Jet Time“. Narsarsuake yra jūrų uostas, kur gali švartuotis keleiviniai ir kruiziniai laivai. Jis įsikūręs 2,4 km į pietus nuo terminalo pastato, todėl organizuojami pervežimai autobusu. Yra 26 km ilgio žvyrkelis aplink fjordą, kuris jungia Kasiarsuką ir Narsarsuaką. Taip pat reguliariai vykdomi pervežimai laivu į Kakortoką.
Gyventojai
Gyvenvietės gyventojų skaičius stipriai susijęs su eismo kiekiu vietiniame oro uoste.
Klimatas
Narsarsuako klimatas yra ribinis subarktinis (Köppen: Dfc), bet labai artimas poliariniam klimatui, kuris yra tipiškas visai likusiai Grenlandijai. Narsarsuake yra gana drėgna dėl ištisus metus miestelį pasiekiančių Atlanto audrų.
Grenlandijos arboretumas
kairėje|miniatiūra|200x200px|Arboretum Groenlandicum dešinėje|miniatiūra|178x178px|Grenlandijos medžiai Netoli Narsarsuako oro uosto yra unikalus botanikos sodas – Grenlandijos arboretumas. Įkurtas 1988 m., jis apima 150 hektarų plotą. Yra per 120 augalų rūšių, daugiausia taigos medžių rūšys, pvz., sibirinis maumedis, suktaspyglė pušis, baltoji eglė ar sitkinė eglė ir įvairūs krūmai. Daug atskirų medžių yra vienaip ar kitaip pažymėti. Šiuo metu plantacijoje yra daugiau nei 50 000 įvairios kilmės medžių.
Lietuvos ir Panamos santykiai
Lietuvos ir Panamos santykiai – dvišaliai tarptautiniai santykiai tarp Lietuvos ir Panamos. Tarpvalstybiniai santykiai siekia 1922 m. gruodžio 28 d., Panamai pripažinus Lietuvą de jure. Diplomatiniai santykiai pirmąkart užmegzti tarpukariu.
Lietuvai paskelbus nepriklausomybę nuo SSRS, Panama nepriklausomybę pripažino 1991 m. rugsėjo 25 d., o diplomatiniai santykiai atkurti 1992 m. lapkričio 19 d.
Lietuvoje 2021 m. pradžioje gyveno trys Panamos piliečiai. Panamoje gyvena negausi išeivių iš Lietuvos bendruomenė.
Abi šalys yra Jungtinių Tautų, kitų tarptautinių organizacijų narės. Panama yra akreditavusi ambasadorių Lietuvai (reziduoja Varšuvoje, Lenkijoje). Lietuva Panamai savo ambasadoriaus akreditavusi nėra, tačiau yra Panamoje atidariusi Lietuvos garbės konsulatą (dabartinė garbės konsulė – Dana Brazdžiūnaitė de Gondala).
Ankstyviausieji kontaktai
Nėra žinoma apie kontaktus tarp Panamos ir Lietuvos iki 1922 m.
Kontaktai tarpukariu ir Lietuvos okupacijų metais
1922 m. gruodžio 28 d. Panama pripažino Lietuvą de jure. Tarpukariu buvo užmegzti diplomatiniai santykiai, tačiau konsulatų įsteigta nebuvo. Kita vertus, Lietuvos pasiuntinio JAV Pranciškaus Žadeikio susirašinėjimas su Lietuvos užsienio reikalų ministerija įrodo, kad Lietuvos atstovybės Panamoje steigimas buvo rimtai svarstomas. Nėra mokslinių studijų, nušviečiančių ankstyvuosius santykius tarp Lietuvos ir Panamos.
Lietuvą okupavus SSRS, Kazimieras Graužinis Panamos Vyriausybei per įgaliotąjį ministrą Buenos Airėse pasiuntė protesto notą. Yra duomenų, kad SSRS okupacijos metais Panama palaikė ryšius su Lietuvos diplomatinėmis atstovybėmis ir nors ir vengė deklaruoti savo oficialią poziciją, nepripažino Baltijos valstybių, įskaitant Lietuvos, kaip SSRS dalies.
Santykiai po 1991 m.
Panama Lietuvos nepriklausomybę pripažino 1991 m. rugsėjo 25 d., po to, kai Lietuva tapo Jungtinių Tautų Organizacijos nare. Po metų atkurti dvišaliai santykiai, o 1993 m. Lietuvai akredituotas Panamos ambasadorius (1993 m. rugsėjį įteikė skiriamuosius raštus Lietuvos prezidentui Algirdui Brazauskui). Lietuva Panamos garbės konsulę Panamoje paskyrė tik 2012 m. gegužės 23 dieną.
2003 m. spalio pabaigoje Lietuvos Respublikos užsienio reikalų ministerijos valstybės sekretorius Evaldas Ignatavičius su darbo vizitu lankėsi Panamoje. Vizito metu tarp šalių pasirašytas susitarimas dėl vizų režimo panaikinimo.
2018 m. birželio 7 d. Lietuvos užsienio reikalų ministras Linas Linkevičius susitiko su Panamos viceprezidente ir užsienio reikalų ministre Isabele de Saint Malo de Alvarado. Susitikimo metu buvo pasirašytas supratimo memorandumas dėl politinių konsultacijų, nutarta surengti pirmąsias politines konsultacijas ir identifikuoti galimas bendradarbiavimo sritis.
Švietimo, mokslo ir technologiniai mainai ir kultūrinis bendradarbiavimas
Į Panamos kurortą Boką del Toro kelia Lietuvoje pagaminti keltai „Palanga“ ir „Baltija“ (pavadinimai nepakeisti), anksčiau dirbdavę Klaipėdos naujojoje perkėloje. Panama keltą „Palanga“ įsigijo 1990 m., t. y., iškart po Manuelio Noriegos režimo žlugimo, keltą „Baltija“ – 2010 m.
2013 m. Panamoje apsilankė lietuvių kelionių žurnalistai Martynas Starkus ir Vytaras Radzevičius ir įspūdžius nufilmavo „Starkaus ir Radzevičiaus kelionės“ dokumentikos vienuoliktajame sezone pavadinimu „Karibų ratai“. 2022 m. balandžio mėnesį paskirtasis Panamos ambasadorius Lietuvai Chavieras Alsidesas Bonagas apsilankė Lietuvos nacionalinėje bibliotekoje ir padovanojo reprezentacinį albumą „Panama“.
Viena populiariausių grožinių knygų Lietuvoje vaikams yra į lietuvių kalbą išversta ir ne kartą perleista Lenkijos vokiečio rašytojo Janošo parašyta „Panama labai graži“. Pačioje knygoje apie Panamą nepasakojama.
Ekonominiai santykiai
2018 m. duomenimis, prekybos apyvarta tarp Lietuvos ir Panamos siekė 22,25 mln. eurų.
Prekybos balanse dominuoja eksportas iš Lietuvos į Panamą.
Pasiuntiniai Lietuvai
Sąrašas yra nepilnas
Pasiuntiniai Panamai
Lietuva savo ambasadoriaus Panamai akreditavusi nėra.
Golem Gradas
thumb|300px|right|Golem Gradas thumb|300px|right|Gyvatė Golem Grado saloje Golem Gradas arba Gyvatės sala – sala Makedonijoje, Prespos ežere. Plotas – apie 20 ha. Sala yra arti Graikijos ir Albanijos teritorijų. Golem Grade yra keletas senovinių griuvėsių ir bažnyčių. Yra randama įvairių gyvūnų rūšių, ypač gyvačių. 2008 m. rugpjūčio mėn. sala buvo atverta turistams.
Aprašymas
Golem Grado salos plotas – 20 ha, jos ilgis – 600 m, plotis – 350 m. Sala yra negyvenama nuo XX a. vidurio, kai ją paliko nedidelė vienuolių bendruomenė. Salą pasiekti galima tik laivu. Konjsko kaimas yra arčiausiai salos esanti gyvenvietė (nutolusi 2 km).
Amerikos Samoa olimpinėse žaidynėse
Amerikos Samoa olimpinėse žaidynėse dalyvauja nuo 1988 m. Teritorija yra viena iš nedaugelio Okeanijos šalių, kurios yra dalyvavusios žiemos olimpinėse žaidynėse. Tai vienas iš keturių JAV autonominių regionų, kurie dalyvauja olimpinėse žaidynėse kaip atskira teritorija (kartu su Puerto Riku, Guamu ir JAV Mergelių Salomis.
Amerikos Samoa dažniausiai dalyvauja lengvosios atletikos ir sunkiosios atletikos varžybose. Šalis nėra pelniusios nei vieno olimpinio medalio. Aukščiausios sportininkų pasiektos vietos: 5 vieta – Maselino Masoe (boksas, 1992 m.), 9 vieta – Mika Masoe (boksas, 1988 m. ir 1992 m.), 14 vieta – Lisa Misipeka (lengvoji atletika, 2000 m.).
Lažniskas
Lažniskas – kaimas Lenkijos šiaurės rytuose, Šudzialovo valsčiuje, Sokulkos apskrityje, Palenkės vaivadijoje. Kaimas yra 155 m aukštyje virš jūros lygio.
Doris Leuthard
Doris Loithard (, g. 1963 m. balandžio 10 d.) – šveicarų teisininkė, politikė ir buvusi Šveicarijos Federalinės Tarybos narė (2006–2018 m.). Ji priklauso Šveicarijos krikščionių demokratų liaudies partijai bei du kartus – 2010 ir 2017 m. – buvo Šveicarijos konfederacijos prezidentė. Būdama Federalinės Tarybos nare, 2006–2010	m. D. Loithard vadovavo federaliniam ekonomikos reikalų departamentui, o 2010 m. tapo federalinio aplinkos, transporto, energetikos ir ryšių departamento vadove. Nuo 2019 m. gruodžio 19 d. ji yra pelno nesiekiančios organizacijos „Kofi Annan Foundation“ valdybos narė.
Biografija
1999–2006 m. D. Loithard buvo Argau kantono atstovė Šveicarijos Nacionalinėje Taryboje. 2004–2006 m. ji pirmininkavo Šveicarijos krikščionių demokratų liaudies partijai. Po to, kai 2006 m. birželio 14 d. Žozefas Daisas atsistatydino iš Šveicarijos Federalinės Tarybos nario pareigų, Tarybos nare buvo išrinkta D. Loithard. Ji gavo 133 iš 234 galimų balsų ir tapo 109-ąja Federalinės Tarybos nare. Ji yra penktoji moteris, išrinkta į Tarybą. Kadangi prieš ją buvęs Tarybos narys Ž. Daisas kalba prancūziškai, o D. Loithard – vokiškai, jos išrinkimas buvo senos tradicijos, kuomet Federalinės Tarybos narys yra pakeičiamas asmeniu iš tos pačios kalbos grupės, sulaužymas.
thumb|left|2017 m. Šveicarijos Federalinė Taryba Nuo 2006 m. rugpjūčio 1 d. iki 2010 m. spalio 31 d. ji buvo federalinio ekonomikos reikalų departamento vadovė. 2009 kalendoriniams metams D. Loithard buvo išrinkta Šveicarijos konfederacijos viceprezidente, iš esmės užsitikrindama, kad ji bus išrinkta Konfederacijos prezidente 2010 kalendoriniams metams. Dėl pastaraisiais metais buvusios didelės narių kaitos Federalinėje Taryboje, ji buvo ilgiausiai Federalinės Tarybos pirmininke netapusi Tarybos narė.
2010 m. ir 2017 m. ji buvo išrinkta Konfederacijos prezidente. Ji tapo trečiąja moterimi, užėmusia šias pareigas po Rut Dreifus (1999 m.) ir Mišlin Kalmi-Re (2007 m.). Būdama Konfederacijos prezidente, D. Loithard pirmininkavo Federalinės Tarybos posėdžiams ir vykdė reprezentacines funkcijas, kurias paprastai atliktų valstybės vadovas kitose demokratinėse šalyse (nors Šveicarijoje visa Federalinė Taryba yra laikoma valstybės vadovu). Pagal Šveicarijos pirmumo tvarką, ji taip pat buvo aukščiausio rango pareigūnė ir turėjo teisę kritinėse situacijose veikti visos Federalinės Tarybos vardu. Tačiau daugeliu atvejų D. Loithard buvo tik primus inter pares, be jokios galios, viršijančios šešis savo kolegas.
2011 m. prezidente tapo M. Kalmi-Re. Pirmą kartą Šveicarijos istorijoje dvi moterys iš eilės ėjo šalies prezidento pareigas. Po departamento vadovų pozicijų pertvarkymo, kuris įvyko po dviejų Federalinės Tarybos narių rinkimų 2010 m., D. Loithard pakeitė kadenciją baigusį Moricą Lojenbergerį federalinio aplinkos, transporto, energetikos ir ryšių departamento vadovo pareigose. 2018 m., einant ministrės pareigas, JT Generalinis sekretorius Antonijas Guterešas paskyrė ją į Aukšto lygio skaitmeninio bendradarbiavimo grupę, kuriai pirmininkauja Melinda Geits ir Džekas Ma.
Projektą SAFFA 2020 globoja keturios buvusios arba esamos Federalinės Tarybos narės: D. Loithard, Simoneta Somaruga, Evelin Vidmer-Šlumpf ir M. Kalmi-Re.
Kozlovų Lugas
Kozlovų Lugas – kaimas Lenkijos šiaurės rytuose, Šudzialovo valsčiuje, Sokulkos apskrityje, Palenkės vaivadijoje. Kaimas yra apie 5 km į vakarus nuo Šudzialovo, apie 13 km į pietryčius nuo Sokulkos ir 36 km į šiaurės rytus nuo vaivadijos centro Balstogės. Kaimas yra 157 m aukštyje virš jūros lygio.
Vokietijos moterų ledo ritulio rinktinė
Vokietijos moterų ledo ritulio rinktinė – nacionalinė moterų komanda atstovaujanti Vokietijai tarptautinėse varžybose.
Rateliai
Rateliai – kaimas Panevėžio rajono savivaldybėje, 8 km į šiaurę nuo Geležių.
9 de Octubre FC
Istorija
Klubas įkurtas 1912 m. rugpjūčio 25 d. Rungtyniavo A serijoje.
Tubuajai
Tubuajo salas žmonės apgyvendino 700–1100 metais, pagal legendą – iš Parutu ir O’Gvivos žemių (spėjama, kad tai Tonga ir Fatu Hiva). Labiausiai tikėtina, kad salos visgi apgyvendintos iš Draugijos salų. Dalis tubuajų kilę iš Tuamotu, Kuko salų. Dėl gyvenimo gan didelėje atskirtyje nuo kitų polineziečių, tubuajai išlaikė daug senųjų papročių.
Tradiciniai verslai – rankinė žemdirbystė (kolokazija, jamsai, kokosai, bananai, duonmedžiai) ir žvejyba. Po kontakto su europiečiais užmezgimo ėmė auginti kiaules ir naminius paukščius. Tubuajai yra įgudę laivų statytojai ir jūrininkai, gamina keliasdešimt skirtingų laivų tipų. Dabar daug tubuajų dirba kopros ir vanilės paruošimo pramonėje. Išvystę medžio drožybą. Rasta akmeninių dirbinių, primenančių Velykų salos moai. Rapos saloje buvo įrengę įtvirtinimų, tvirtovių.
Gyveno patrilinijinėmis giminėmis, kurių sueigas skelbdavo vadai. Nesant vyriškų palikuonių buvo galimas matrilinijinis paveldėjimas. Saloms vadovaudavo vadai, susiję su Taičio dinastijomis, jie dažnai atlikdavo ir šventiko priedermes. Taip pat buvo ir atskira šventikų klasė pure. Dabar gyvena mažosiomis, neolokalinėmis šeimomis. Gyvenvietėms vadovauja renkamos tarybos.
Išlikęs dangiškųjų dievų (Tangaroa, Rooteabu) kultas, gerbiami giminių globėjai (susiję su protėvių kultu). Visų tubuajų protėviu laikomas Aa.
Lipovų Mostas
Lipovų Mostas – kaimas Lenkijos šiaurės rytuose, Šudzialovo valsčiuje, Sokulkos apskrityje, Palenkės vaivadijoje. Kaimas yra apie 14 km į pietvakarius nuo Šudzialovo, apie 22 km į pietus nuo Sokulkos ir 27 km į šiaurės rytus nuo vaivadijos centro Balstogės. Kaimas yra 167,5 m aukštyje virš jūros lygio.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1975-1998 m. priklausė Balstogės vaivadijai.
Lietuvos ir Sakartvelo santykiai
thumb|260px|2015 m. gegužės 26 d.; [[Vilnius|Vilniaus Gedimino aikštėje švenčiama Gruzijos Nepriklausomybės diena]] Lietuvos ir Sakartvelo santykiai – dvišaliai tarptautiniai santykiai tarp Sakartvelo (Gruzijos) ir Lietuvos.
Nepriklausomybę pripažino 1991 m. rugpjūčio 27 d., dar pati būdama TSRS sudėtyje. Diplomatiniai santykiai užmegzti 1994 m. rugsėjo 16 d.
Lietuvoje 2022 m. pradžioje gyveno 703 Sakartvelo piliečių, Sakartvele — 514 Lietuvos piliečių. Vilniuje veikia Sakartvelo ambasada ir garbės konsulatas, dar vienas garbės konsulatas įsteigtas Ramučiuose (Kauno raj.). Seime įsteigta Tarpparlamentinių ryšių su Gruzija grupė (dabartinis pirmininkas Raimundas Lopata (LRLS)).
Santykiai iki 1940 m.
thumb|260px|Atminimo lenta prie buv. Lietuvos atstovybės pastato [[Tbilisis|Tbilisyje]] Iki XV a. pab. egzistavo Gruzijos karalystė. Rusijos caro Pavelo I valdymo metais Sakartvelas buvo inkorporuotos į Rusijos imperiją (Gruzijos teritorijos buvo okupuotos 1801 m.)
Lietuvoje 1907–1908 m. gyveno būsimasis Gruzijos bažnyčios patriarchas tuometis vyskupas Kirionas, kuris buvo į Pažaislio vienuolyną (performuotą į stačiatikų vienuolyną po nepavykusio sukilimo) ištremtas už anticarinę veiklą.
Po Pirmojo pasaulinio karo Užkaukazėje atsidūrė nemažai Rusijos karių lietuvių. Pagalbą jiems grįžtant į tėvynę ėmė organizuoti Kaukazo lietuvių komitetas. Komiteto pirmininkas, vienos Tbilisio gimnazijų mokytojas Pranas Dailidė 1918 m. liepą Lietuvoje susitiko su Lietuvos Tarybos prezidiumo pirmininku Antanu Smetona ir 1918 m. rugpjūčio 30 d. buvo akredituotas Lietuvos pasiuntiniu Gruzijoje. Atstovybės Tbilisyje patarėjas buvo Petras Vileišis, tuomet vadovavęs Juodosios jūros geležinkelio tiesimui. Lietuvos ir Gruzijos diplomatiniai santykiai nutrūko 1921 metais, kai Sovietų Rusija paskelbė Gruzijos Sovietų Respubliką.
Santykiai Lietuvos okupacijos metais
Lietuvai tapus tarybine respublika suintensyvėjo migracija tarp Gruzijos TSR ir Lietuvos TSR.
1989 m. įkurta Lietuvos gruzinų kultūros draugija „Iberija“, vienijusi kiek daugiau nei 30 tautiečių.
Santykiai po 1991 m.
thumb|260px|Sakartvelo ambasada Vilniuje (2012 m.) 260px|thumb|Gruzijos prezidentas [[Giorgis Margvelašvilis susitinka su Lietuvos prezidente Dalia Grybauskaite, 2013 m. lapkritis.]] Šalys viena kitos nepriklausomybę pripažino 1991 m. ir diplomatinius santykius atkūrė 1994 m. rugsėjo 16 d. Lietuvos santykiai su Sakartvelu suintensyvėjo po Rožių revoliucijos į valdžią Gruzijoje atėjus provakarietiškai nusiteikusiam Michailui Saakašviliui. Šis 2006, 2008 ir 2009 metais lankėsi Lietuvoje, kur susitiko su valstybės vadovais. 2007 m. Gruzijoje lankėsi Lietuvos prezidentas Valdas Adamkus. 2008 m. rugpjūtį Valdas Adamkus aktyviai dalyvavo sprendžiant Sakartvelo ir Rusijos karinį konfliktą; Lietuva Sakartvelui buvo skyrusi apie 1 mln. eurų paramos karo pasekmėms šalinti. 2017 ir 2018 metais Lietuvoje lankėsi Giorgis Margvelašvilis, 2019 metais – Salomė Zurabišvili. Tuo tarpu 2018 m. Sakartvele lankėsi Dalia Grybauskaitė, 2021 m. – Gitanas Nausėda.
Vilniaus Žvėryno mikrorajone 2015 m. atidarytas Tbilisio skveras, įamžinantis draugiškus lietuvių ir gruzinų tautų santykius bei simbolizuojantis abiejų šalių ir jų sostinių draugystę. 2009 m. birželio 23 d. Tbilisyje atidengtas Vilniaus skveras, kaip kartvelų padėka Lietuvos vadovybės principinei pozicijai Gruzijos-Rusijos karo metu.
2018 m. rugpjūtį Lietuva į nepageidaujamų asmenų sąrašą (taip vadinamąjį Otchozorijos ir Archilo Tatunašvilio sąrašą) įtraukė asmenis, prisidėjusius prie žmogaus teisių pažeidimų okupuotose teritorijose, Abchazijoje ir Pietų Osetija.
2020 m. gruodį Lietuvos užsienio reikalų ministras Linas Linkevičius kvietė NATO glaudžiau bendradarbiauti su Gruzija ir Ukraina ir palaikyti atvirų durų' politiką.
Švietimo, mokslo, sporto ir technologiniai mainai ir kultūrinis bendradarbiavimas
thumb|260px|Lietuvos žurnalistų delegacija lankosi [[Gruzijos TSR (1934 m.)]] 1908 m. Antanas Vienuolis remdamasis gruzinų istorijos, tautosakos motyvais sukūrė legendą „Amžinasis smuikininkas“. Apie gruzinų gyvenimą kūrinių yra parašęs Petras Cvirka, J. Paukštelis. Lietuvių kalba išleista gruzinų liaudies pasakų rinkinys (1956 m.), Š. Rustaveli poema „Karžygys tigro kailiu“ (1971 m.), Mosės Choneli epas „Amiranas Daredžaniani“ (1970 m.), I. Abašidzės, C. Berulavos, S. Č. Leonidzės, T. Tabidzės eilėraščių rinkinių, A. Beliašvili, G. Cereteli, I. Čavčavadzės, Otaro Čiladzės, Nodaro Dumbadzės, M. Džavachišvili, Konstantino Gamsachurdijos, O. Joseliani, Aleksandrės Kazbegi, L. Kiačeli, G. Leonidzės, L. Mrelašvili, A. Sulakauri, G. Šatberašvili ir kitų rašytojų prozos knygų. Į gruzinų kalbą išversta Kristijono Donelaičio „Metai“, lietuvių poetų eilėraščių rinkinys, Antano Vienuolio, Petro Cvirkos, A. Bieliausko, H. Korsakienės, A. Liobytės, Justino Marcinkevičiaus, Eduardo Mieželaičio, Kazio Sajos ir kitų lietuvių rašytojų knygų.
Vyksta mainai tarp Lietuvos ir Gruzijos aukštųjų mokyklų. VDU Užsienio kalbų institute galima mokytis gruzinų kalbos. 2015 m. Trakuose įkurta Gruzijos kultūros asociacija „Kachetija“.
Lietuvos ir Gruzijos vyrų futbolo rinktinės iki 2021 m. gruodžio yra tarpusavyje sužaidusios 8 rungtynes. Vienos iš jų, žaistos 1990 m. gegužės 27 d., buvo pirmosios Lietuvai po nepriklausomybės atkūrimo (sužaista lygiosiomis).
Ekonominiai santykiai
Prekybos apyvarta siekia 63,6 mln. eurų (50-as pagal dydį prekybos partneris). Vyrauja eksportas (33 mln., 53-a eksporto partnerė). Tuo tarpu iš Lietuvos importuojama prekių už 30,6 mln. eur. (47-a vieta). 2020 m. duomenimis, prekybos apyvarta tarp Lietuvos ir Gruzijos siekė 63,6 mln. eurų, o Sakartvelas buvo 50-as pagal dydį Lietuvos prekybos partneris.
Prekybos balanse vyrauja eksportas iš Lietuvos į Gruziją.
Pagal tiesioginių užsienio investicijų Lietuvoje dydį Sakartvelas yra 39-as (investicijos siekia 8,22 mln. eurų). Savo ruožtu Lietuvos tiesioginių Lietuvos investicijų užsienyje dydis Sakartvele 2020 m. buvo 4,74 mln. eurų (30-a vieta pagal apimtį).
Lietuvos ordinų kavalieriai Gruzijos piliečiai
Septyniems Gruzijos piliečiams už nuopelnus yra įteikti Lietuvos valstybiniai apdovanojimai. Žemiau pateikiamas apdovanotųjų sąrašas:
Gruzijos ordinų kavalieriai Lietuvos piliečiai
Bent penki Lietuvos piliečiai yra apdovanoti Sakartvelo valstybiniais apdovanojimais:
Shangri-la dialogas
thumb|270px|Shangri-la dialogo šalys narės (žalia spalva) Shangri-la dialogas arba Azijos saugumo vadovų susitikimas  – kasmetinis Singapūre vykstantis Azijos, Ramiojo vandenyno, Šiaurės Amerikos ir Europos šalių gynybos ministrų susitikimas, kuriuo siekiama gilinti valstybių tarpusavio pasitikėjimą ir bendradarbiavimą saugumo srityje. Susitikimai pradėti 2002 m., juos organizuoja Tarptautinių strateginių studijų institutas.
Susitikime dalyvaujančios šalys: Australija, Bangladešas, Brunėjus, Kambodža, Kanada, Kinija, Prancūzija, Vokietija, Indija, Indonezija, Japonija, Laosas, Malaizija, Mongolija, Mianmaras, Naujoji Zelandija, Pakistanas, Filipinai, Pietų Korėja, Rusija, Singapūras, Šri Lanka, Tailandas, Rytų Timoras, Didžioji Britanija, JAV, Vietnamas.
Jablanica (kalnas)
Jablanica  – kalnas Albanijoje ir Makedonijoje, esantis prie abiejų šalių sienos. Abi šalys dalinasi kalnu po lygiai, vakarinė jo dalis priklauso Albanijai, o rytinė – Makedonijai. Jablanicos kalne yra daug didelių ežerų. Artimiausi miestai – Libraždis Albanijoje ir Struga Makedonijoje.
Kalnas yra viena iš paskutinių vietų Balkanuose, kur gyvena Balkanų lūšis (Lynx lynx martinoi), paprastosios lūšies (Lynx lynx) porūšis. Balkaninės lūšies individų yra išlikę mažiau negu 100.
The Cure (daina)
„The Cure“ – amerikiečių atlikėjos ir dainų autorės Lady Gaga daina. Dainą parašė pati dainininkė, Paul Blair, Nick Monson, Lukas Nelson ir Mark Nilan; Detroit City, Gaga and Monson – prodiuseriai. Po dainų „Perfect Illusion“ ir „Million Reasons“, kurios buvo atlikėjos singlai iš penktojo studijinio albumo „Joanne“ (2016), „The Cure“ buvo išleistas kaip singlas 2017 m. balandžio 16 d.
Išleidimas
2017 m. kovo mėnesį buvo pranešta, kad Lady Gaga pakeis Beyoncé dėl nėštumo Koačelos slėnio muzikos ir menų festivalyje ir bus pagrindinė renginio atlikėja. Kol atlikėja koncertavo festivalyje, ji miniai žmonių pranešė, kad ilgai dirbo studijoje ir nori pristatyti naują dainą, kuri vadinasi „The Cure“. Iškarto po pasirodymo, daina buvo išleista kaip singlas iTunes, Spotify, Apple music ir Google Play parduotuvėse visame pasaulyje.
Muzika ir žodžiai
Daina yra apie besąlygišką meilę atlikėjos fanams. Kol atlikėja dainavo šią dainą Koačelos festivalyje, ji gerbėjams sakė: „Aš jus visus labai myliu. Aš perėjau labai daug savo gyvenime. Ir Jūs mane pagydėte savo meile man“.
Daina yra atliekama G♯ major akordu ir yra 100 bpm tempo.
Atsiliepimai
Cecily Trowbridge iš „Zimbio“ pažymėjo, kad daina bus tučtuojau populiari, geros savijautos himnas. Hugh McIntyre iš „Forbes“ teigia, kad dainoje pasigedo Bad Romance „rizikos“, Telephone šokių aikštelės ritmo, Applause meno žvilgesio ar rizikingų karjeros pokyčių kaip A-Yo arba Million Reasons. Melinda Newman iš „Forbes“ sakė, kad „The Cure“ gali sugrąžinti Lady Gagą į radijo eterį, taip pat, jog daina skamba tinkama groti iš automobilio stereo sistemos vasarą.